הסיפור המופלא של הנרי שוגר

הסיפור המופלא של הנרי שוגר (באנגלית: Roald Dahl's The Wonderful Story of Henry Sugar) הוא סרט פנטזיה קצר אמריקאי משנת 2023 שנכתב, הופק ובוים על ידי וס אנדרסון. הסרט מהווה עיבוד קולנועי לסיפור הקצר "הסיפור המופלא של הנרי שוגר" (אנ') מאת רואלד דאל משנת 1977. זהו עיבודו השני של אנדרסון ליצירה של דאל, לאחר מר שועל המהולל מ-2009. בסרט מככבים בנדיקט קמברבאץ', ראלף פיינס, דב פאטל, בן קינגסלי וריצ'רד איואדי. הסיפור מגולל את סיפור של הנרי, עשיר צעיר ואגואיסט הלומד אודות גורו הודי הניחן בראיה מרחוק. הסרט הוא הראשון מתוך סדרה בת ארבעה חלקים של סרטים קצרים שעובדו מסיפוריו הקצרים של דאל לצד: "הברבור", "לוכד העכברושים" ו"רעל". פיתוח הפרויקט החל בינואר 2022, ושלב הצילומים התנהל בלונדון באותו חודש. עלילת הסרט כוללת כמה רמות של סיפור בתוך סיפור. הסרט נפתח בהצגת הסופר ראל דאל בחדר הכתיבה שלו, שמספר אודות הנרי שוגר, שמו הבדוי של רווק שמשתמש בהונו שעבר בירושה כדי לממן את הרגלי ההימורים שלו. יום אחד, הנרי נתקל בספרון קצר המכיל של דו"ח רופא בשם ד"ר צ'אטרג'י אודות הגורו עימדד חאן, אדם שטען שהוא יכול לראות מבלי להשתמש בעיניו, ומדגים את יכולותיו במרפאה. לאחר שצ'אטרג'י חזה בחאן מבצע הישגים מרשימים אף יותר במופע הקרקס שלו, הוא ראיינו. חאן מספר את תולדות חייו. בצעירותו היה נווד בקרקס נודד, חאן חיפש גורו המכונה היוגי הגדול, שיוכל לבצע מדיטציה תוך כדי ריחוף בגופו. היוגי הגדול לימד את חאן את שיטת המדיטציה שלו, וכך רכש את היכולות שלו, לאחר שתרגל בהייה בלהבת נר בגובה העיניים, תוך שהוא מדמיין את פניו של האדם שהוא הכי אוהב בעולם. למרבה הצער, בלילה שלאחר מכן מת חאן לפני שהרופאים יכלו ללמוד יותר ובכך מסתיים הדו"ח. הנרי מחליט לתרגל את המדיטציות של חאן במשך שלוש שנים, עד שהצליח לראות מבעד לגב הקלפים ולדעת את הערך הנקוב. הנרי משתמש ביכולת שלו בקזינו ומרוויח 30,000 פאונד בבלאק ג'ק. הנרי לא מרוצה מהקלות בה הרוויח כסף, ומשליך אותו מבעד למרפסת שלו לרחוב בלונדון. לאחר שגרם למהומה קלה, שוטר גוער בו ומציע שימצא צורה הגונה יותר לצדקה. הנרי מחליט לטייל ברחבי העולם, זוכה בכסף מבתי קזינו רבים במסווה של תחפושות שונות, ובעזרת הכסף מקים רשת של בתי חולים ובתי יתומים. שני עשורים לאחר מכן, הנרי מת מתסחיף ריאתי שידע שיגרום למותו, כי היה מסוגל לראות את קריש הדם דרך עורו. רואה החשבון שלו מזמין את דאל לכתוב את סיפורו תחת השם הבדוי הנרי שוגר. בנדיקט קמברבאץ' בתפקיד הנרי שוגר / מקס אנגלמן ראלף פיינס בתפקיד רואלד דאל / השוטר דב פאטל בתפקיד ד"ר צ'אטרג'י / ג'ון ווינסטון בן קינגסלי בתפקיד עימדד חאן / הסוחר ריצ'רד איואדי בתפקיד ד"ר מרשל / היוגי הגדול דייוויד גאנט בתפקיד קרופייה ג'רוויס קוקר בתפקיד פקיד קבלה בקזינו וכמה חברים של הנרי שוגר. בספטמבר 2021, נטפליקס רכשה את Roald Dahl Story Company תמורת 686 מיליון דולר. פרויקט הסיפור המופלא של הנרי שוגר אושר ב-7 בינואר 2022, יום לאחר הדיווח כי אנדרסון אמור לכתוב ולביים את העיבוד הסרט, עם הפצת נטפליקס. הוכרז שבנדיקט קמברבאץ' יככב בתור שוגר, עם ראלף פיינס, דב פאטל ובן קינגסלי בתפקידי משנה. רופרט פרנד וריצ'רד איואדה הצטרפו מאוחר יותר לצוות השחקנים. שלב הצילומים התנהל בלונדון בינואר 2022. בראיון לניו יורק טיימס נימק וס את הבחירה האמנותית לייצר אווירה "תיאטרלית" בסרט ולעבוד עם צוות מצומצם של שחקנים אנגלים: תמיד אהבתי את ההיבט של דבר שיוצא מתוך דבר. אני עושה דברים כאלה בסרטים שלי, וזה התחיל ב'מלון גרנד בודפשט', אבל אני חושב שייתכן שזה בא מ'הנרי שוגר'. [...] כשאתה צופה בסרט, בדרך כלל אתה רואה מישהו שמנסה ליצור אשליה של משהו שמתרחש ברגע מסוים כשלמעשה מחוץ לפריים יש פנס ומישהו שמחזיק מיקרופון. אבל בשבילי, האמצעים התיאטרליים באמת קורים. לכן אני חושב שאני אוהב במידה מסוימת את האותנטיות שהגישה התיאטרלית מביאה. זו דרך לספר את הסיפור עם שביב קטן של סרט תיעודי, אף על פי שמרבית הדברים שאנחנו עושים הם בדיוק ההפך מתיעודי. [...] חשבתי שנעבוד רק עם שחקנים אנגלים, והיו לי בראש כמה אנשים שכבר הכרתי וכמה אנשים שרציתי לעבוד איתם, לכן זו לא קבוצה לא מוכרת. אבל הרעיון לעשות את זה כמו להקת תיאטרון קטנה עלה לי בשלב הכתיבה. התחלתי לחשוב: 'אולי נעשה את מה שעושים לפעמים על הבמה, כששחקן מגלם כמה וכמה דמויות'. הסיפור המופלא של הנרי שוגר הוקרן בבכורה בפסטיבל ונציה ה-80 ב-1 בספטמבר 2023, ויצא להקנה מוגבלת ב-20 בספטמבר 2023, ולאחר מכן יצא שודר בנטפליקס ב-27 בספטמבר 2023. שלושת הסרטים הקצרים האחרים של אנדרסון המבוססים על סיפורי דאל הוצגו בבכורה בנטפליקס בימים שלאחר מכן: הברבור ב-28 בספטמבר, לוכד העכברושים ב-29 בספטמבר, ורעל ב-30 בספטמבר. "הסיפור המופלא של הנרי שוגר", במסד הנתונים הקולנועיים IMDb (באנגלית) "הסיפור המופלא של הנרי שוגר", באתר נטפליקס "הסיפור המופלא של הנרי שוגר", באתר Rotten Tomatoes (באנגלית) "הסיפור המופלא של הנרי שוגר", באתר Metacritic (באנגלית) "הסיפור המופלא של הנרי שוגר", במסד הנתונים הקולנועיים KinoPoisk (ברוסית) קייל ביוקאנן, "לא ידעתי איך לעשות אותו": הסרט שווס אנדרסון עבד עליו במשך שנים, באתר הארץ, 8 באוקטובר 2023 ביקורות אורון שמיר, "הסיפור המופלא של הנרי שוגר" של וס אנדרסון נגמר לפני שהספיק להתיש, באתר הארץ, 28 בספטמבר 2023 יהונתן צוריה, ביקורת: הסיפור המופלא של הנרי שוגר (ושאר הסרטים הקצרים של ווס אנדרסון בנטפליקס), באתר עין הדג, ‏2 באוקטובר 2023 ארז דבורה, ווס אנדרסון נעזר ברואלד דאל כדי לזכות שוב בליבם של הצופים שכבר מאסו בו, באתר ynet, 2 באוקטובר 2023 גילי איזיקוביץ, סרטיו הקצרים של וס אנדרסון מוציאים ממנו ומרואלד דאל את המיטב, באתר הארץ, 16 באוקטובר 2023 Bergeson, Samantha (2023-08-24). "Wes Anderson's 'Wonderful Story of Henry Sugar' Sets Netflix Release Date and Shares New Art". IndieWire (באנגלית אמריקאית). נבדק ב-2023-08-25. Shafer, Ellise (2023-09-01). "Wes Anderson Confirms 'Henry Sugar' Short Film Collection Will Include 'The Swan,' 'Poison' and 'The Rat Catcher'". Variety. נבדק ב-2023-09-01. "Wes Anderson Revisits Roald Dahl in 'Wonderful Story of Henry Sugar' Trailer". The Hollywood Reporter. 2023-09-14. נבדק ב-2023-09-14. Gray, Alistair (22 בספטמבר 2021). "Netflix snaps up entire works of Roald Dahl for over £500m". Financial Times. נבדק ב-7 בינואר 2022. {{cite web}}: (עזרה) Leishman, Rachel (6 בינואר 2022). "Wes Anderson to Direct Roald Dahl's The Wonderful Story of Henry Sugar, Starring Benedict Cumberbatch". Collider. נבדק ב-7 בינואר 2022. {{cite web}}: (עזרה) Kroll, Justin (2022-01-07). "Wes Anderson To Direct Adaptation Of Roald Dahl's The Wonderful Story Of Henry Sugar Starring Benedict Cumberbatch, Ralph Fiennes, Dev Patel And Ben Kingsley". Deadline Hollywood (באנגלית אמריקאית). נבדק ב-2022-01-07. Kroll, Justin (12 בינואר 2022). "Rupert Friend And Richard Ayoade Join Wes Anderson's Adaptation Of Roald Dahl's The Wonderful Story Of Henry Sugar At Netflix". Deadline Hollywood. נבדק ב-12 בינואר 2022. {{cite web}}: (עזרה) קייל ביוקאנן, "לא ידעתי איך לעשות אותו": הסרט שווס אנדרסון עבד עליו במשך שנים, באתר הארץ, 8 באוקטובר 2023 Bergeson, Samantha (2023-08-24). "Wes Anderson's 'Wonderful Story of Henry Sugar' Sets Netflix Release Date and Shares New Art". IndieWire (באנגלית אמריקאית). נבדק ב-2023-08-24. "You're Invited to a Week of New Wes Anderson Shorts This September". Netflix Tudum (באנגלית). נבדק ב-2023-10-05. The 96th Academy Awards | 2024, www.oscars.org, ‏2024-01-23 (באנגלית)